TATA PANGIBADAH MINGGU BIASA I 17 JANUARI 2021 GEREJA KRISTEN JAWA AMBARRUKMA 1. Pacawisan : Imam mimpin pandonga ing konsistori 2. Liturgos : Lumebet dhateng altar lan nyumet lilin utami warni pethak ingkang paling inggil, kalajengaken mbikak pangibadah. "Bapak, Ibu, lan Para Sadherek, tuwin para lare ingkang kinasih wonten ing Gusti, Pradata GKJ Ambarrukma ngaturaken sugeng rawuh lan sugeng nindakaken pangibadah wonten wekdal punika, semanten ugi tumrap pasamuwan ingkang nindakaken pangibadah wonten dalemipun piyambak- piyambak lumantar paladosan pangibadah live streaming Greja. Saderengipun pangibadah kita wiwiti, kula nyuwun kawigatosan sawetawis awit badhe kula waosaken saperangan pawartos Greja ingkang wigatos wonten wekdal punika. (Maosaken pawartos ingkang penting...). Jangkeping pawartos saged dipun waos lumantar pawartos online ingkang saged kaunduh kanthi link utawi QR Code ingkang dipun tayangaken wonten ing wiwitan pangibadah punika." "Bapak, Ibu, lan Sadherek ingkang kinasih, sumangga pangibadah punika kita wiwiti kanthi jumeneng, kita sesarengan kanthi suka-bingah ngrepenaken Kidung Pasamuan Jawi 14, pada 1 lan 3, "Kula Samya Tetunggilan" (1) Kula samya tetunggilan, ngabekti mring Pangeran, wit sinungan kacekapan wah bagas kasarasan Refr: Kula tansah nggunggung Gusti lan ajrih asih yekti, wit ing ayom ing sihira sestu tentrem raharja. (3) Kula rinimat ing Gusti, sarta sagunging titah, mangsa kang silih-gumanti, samukawis mung endah.....Refr: 3. Votum tuwin Salam Karaharjan (Pasamuwan Jumeneng) Pendeta Sadaya : Sesarengan kita mratelakaken pangaken konjuk Gusti ingkang mekaten : : Pitulungan kawula pinangkanipun saking Sang Yehuwah ingkang nitahaken langit lan bumi, tuwin ingkang mboten nate nilaraken pakaryaning Astanipun. Pendeta : Sih rahmad lan tentrem rahayu saking Sang Yehuwah Gusti kita, tuwin Gusti Yesus wonten ing bapak, ibu lan sadherek sadaya. Pasamuwan Sadaya : Mekaten ugi ing panjenengan. : 5 7 i . / 5 7 i . / 5 4 3 . / A min, A min, A min. 4. Lektor Lektor Jemaat : maosaken Sabda Introitus : 1 Samuel 3 : 1 - 10 (Pasamuwan Lenggah) : "Mekaten sabdanipun Gusti" : "Puji sokur konjuk Gusti" 5. Liturgos : "Pasamuwan kinasih wonten ing Gusti Yesus Kristus, pancen saestu, minangka tiyang ingkang limrah, kita asring mboten rumaos menawi Gusti Pangeran sampun atur pangandikan dhumateng kita sadaya, lumantar sadaya ingkang kalampahan wonten ing pagesangan kita. Kita dipun emutaken malih lumantar Samuel ingkang nampi pangandikanipun Gusti. Pramila kanthi sukarenaning manah, sumangga kita sami memuji asmaning Pangeran Yehuwah, kanthi repening Kidung Pasamuwan Jawi 96, pada 1 lan 4 "Tyas Kita Dimèn Slamanya Bungah" 1
(1) Tyas kita dimèn slamanya bungah lan sukarena, déné Sang Rama ing swarga nganggep putra mring kita Refr: Mara tansah abebungah saben dina antuk trang Dalaning urip éndah apadhang, mara tansah dèn girang. (4) Balik wong kang amiturut, tansah padhang dalannya. Mula mara manut Gusti, suminggah saking dosa......Refr: 6. Pendeta : Sabda Andharaning Katresnan (Mulad Sarira) : Yokanan 13 : 34 - 35 7. Imam : Pacawisan Pamratobat "Bapak, Ibu, lan Para Sadherek kagunganipun Gusti, saben-saben kita dipun emutaken lumantar sabdanipun Gusti, supados sami tresnan-tinresnanan dhumateng sesami, kados dene Gusti Allah nresnani kula lan panjenengan. Pasamuwan kinasih, punapa kita sampun sami saged kanthi sampurna nindakaken parkaryanipun Gusti punika? Sumangga, kanthi andhap asor kita sami nyawisaken pamratobat kita, awit kita dereng saged nyembadani karsanipun Gusti. Kita cawisaken kanthi ngrepenaken Kidung Pasamuwan Jawi 49, pada 1 lan 2 "Gusti Kang Mahawilasa" (1) Gusti Kang Mahawilasa, mugi paring aksama. Kula getun dé klepatan, nglawan dhateng Pangéran; nglirwakken dhawuh Paduka, manut hardaning driya. Temah tan ngraosken tentrem wah malih gesang langgeng. (2) Gusti Ingkang Mahatresna, mugi ngruwat kawula; temah kula dados suci miwah nunggil lan Gusti. Manah kang peteng wit dosa énggal pulih lejara. Pangajeng-ajeng binuka, ngener mring Allah Rama. 8. Imam: Pandonga Pamratobat Sumangga kita sowan Gusti lumantar pandonga pamratobat: "Dhuh Gusti Allah kaswargan ingkang Maha Wilasa, kawula sowan malih wonten Ngarsa Paduka, kanthi pasambat awit awrating dosa lan panandhang kawula. Sanadyan saben-saben kawula Paduka emutaken, namung kawula tansah mbirat karsa Paduka, kesupen dhumateng punapa ingkang dados angger-angger Paduka, satemah kawula nandhang dosa. Kawula saestu keduwung dhuh Gusti awit sadaya punika, pramila sakathahing dosa kawula pasrahaken, mugi kasucekna, satemah kawula saged lumampah dados paseksi ingkang saged nelakaken margi ingkang Paduka karsakaken. Gusti, atur pamratobat kawula punika kawula unjukaken wonten Ngarsa Paduka linambaran asma Putra Paduka, inggih Gusti Yesus Kristus Juru Wilujeng kawula. Amin." 9. Pendeta : Pawartos Sih-Rahmat : Yesaya 50 : 4 10. Pendeta : Pangatag-atag Gesang Anyar : Rum 10 : 9 - 10 11. Liturgos : "Pasamuwan kinasih, lumantar Nabi Yesaya kita nampi piwucal supados kita saged ngaturaken paseksi, nyantosakaken tiyang ingkang lemes lesu kanthi pitutur ingkang sampun winucalaken. Sumangga kita sanggemi dhawuhipun Gusti supados kita saged migunakaken talingan saha tutuk kita, kagem mratelakaken kayekten wonten pagesangan kita. Sumangga sami gumregah, memuji asmanipun Gusti, kanthi sesarengan ngrepenaken Kidung Pasamuwan Jawi 159, pada 1, 3, lan 5 "Gesang Kawula"......... (Pasamuwan kula aturi jumeneng) 2
(1) Gesang kawula, Gusti, lumados mring Paduka. Saben kula makarti, Paduka kang makarya. (3) Kedaling ilat kula, solah-bawa trapsila, namung tansah nelakna sagung ing sih Paduka. (5) Gesang ing sawetahnya Paduka kang kagungan. Gusti jumeneng raja ngantos dugeng wekasan. 12. Wedharing Sabdanipun Gusti (Pasamuwan Lenggah) a) Pendeta b) Pendeta : maosaken YOKANAN 1 : 43 - 51 : Rahayu saben tiyang ingkang mirengaken sabdanipun Gusti nindhakaken karsanipun Gusti ing gesang padintenan. Haleluya. Pasamuwan : 1 1 | 3 3 0 3 3 | 5 5 0 5 5 | 6 . 5 4 3 | Hale- luya Hale - luya Hale - lu - ya : "Ngendika Lan Makarya Mratelakaken Kayekten" : Jemaat diingatkan terhadap status hidupnya sebagai murid Yesus di dunia ini dan melaksanakan panggilan sebagai murid Yesus, berani bersaksi dan menyatakan kebenaran di bumi. c) Tema d) Tujuan 13. Imam : mimpin kempaling Pisungsung "Pasamuwan kagunganipun Gusti, kanthi gilar-gilar, kita sampun nampi Sabdanipun Gusti, pramila sumangga minangka umat ingkang setya, kita tansah nyanggemi dados paseksi ingkang saged ngendika lan makarya mratelakaken kayekten. Minangka raos sokur dhumateng Gusti, sumangga kita ngaturaken pingsungsung awujud dana, sae punika pisungsung mingguan, wulanan, utawi mirunggan. Pisungsung wekdal punika kanthong 1 lan 2 kagem pasamuwan, lan kanthong 3 kagem panyengkuyung pengadaan rumah emiritus. Atur pisungsung kinanthen sabdanipun Gusti minangka tetalesing atur panuwun, sinerat ing Lukas 21 : 4, ingkang mekaten suraosipun : "Amarga wong-wong kabeh iku ngaturake pisungsung saka kasugihane, nanging randha iki ngaturake saka ing kamiskinane, malah nyaosake sakabehing darbeke kang kanggo urip." Kempaling pisungsung kinanthen repening Kidung Pasamuwan Jawi 173 "Mara Dha Aturna Pisungsungmu" (1) (bareng) Mara dha aturna pisungsungmu ing papan kang piniji; muga dadi keparenge Gusti; minangka pangabektimu (2x) (2) (solo) Mangkya singkirna was sumelangmu, ginanti gumbiraning atimu; rinengga niyat kang warni-warni, pindha puspita megar nglam-lami (3) (bareng) Mara dha aturna pisungsungmu ing papan kang piniji; muga dadi keparenge Gusti; minangka pangabektimu (2x) (4) (bareng) Kalawan ati bungah menuhi, ing papan kang piniji. muga dadi keparenge Gusti; mundhut kembanging atimu. 3 lan
14. 15. 16. 17. 18. (5) (bareng) Ngaturna klawan eklasing ati, ing papan kang piniji; muga dadi lan renane Gusti; nampeni pangabektimu (2x) Pendeta : Pandonga Syukur lan Syafaat Liturgos : "Pasamuwan kula aturi jumeneng lan sumangga kita nglairaken pangaken dhumateng Gusti sesarengan kaliyan umat ing salumahing bumi, kanthi Pangaken Pitados Rasuli ingkang mekaten.... a) Kawula pitados dhateng Allah Sang Rama, ingkang Mahakawasa, ingkang nitahaken langit kaliyan bumi. b) Inggih pitados dhateng Yesus Kristus ingkang Putra ontang-anting, Gusti kawula. c) Ingkang kabobotaken dening Roh Suci, miyos saking prawan Maryam. d) Ingkang nandhang sangsara nalika jumenengipun Pontius Pilatus, kasalib, nglampahi seda, lajeng kasarekaken, tumedhak dhateng ing teleng palimengan. e) Ing tigang dintenipun wungu malih saking antawisipun tiyang pejah. f) Lajeng sumengka dhateng ing swarga, pinarak wonten ing tengenipun Allah Sang Rama ingkang mahakawasa, g) Saking ngriku inggih badhe rawuhipun ngadili tiyang ingkang gesang kaliyan ingkang pejah. h) Kawula pitados dhateng Roh Suci. i) Kawula pitados wontenipun pasamuwan Kristen satunggal ingkang suci sarta wradin, inggih patunggilanipun para suci. j) Punapa-dene pangapuntening dosa. k) Tanginipun raga. l) Sarta gesang langgeng. Pendeta : Paladosan Berkah Liturgos : "Pradataning Pasamuwan ngaturaken gunging panuwun dhumateng Pendeta Purwantoro Kurniawan lan sadaya paraga ingkang nyengkuyung lampahing pangibadah sae punika, PPJ, Organis, Lektor, saha Tim Multimedia. Pasamuwan kinasih, sumangga kita pungkasi pangibadah punika, kondur kalayan nyuraosi sabdaning Gusti lan matrapaken wonten ing gesang padintenan. Pangibadah katutup kanthi repening Kidung Pasamuwan Jawi 439, pada 1 lan 3 "Ing Jagad Kang Peteng" (1) Ing jagad kang peteng krana dosa kathah tyang kang nggresula Karana panandhang, samya nggresah miwah semplah ing manah. Refr: Sumangga, Gusti, ngagem kawula, mrih ngengetna para kanca sengkut makarya nglawan godha, dadosa berkah tumrap tyang kathah. (3) Ngundhangna Injil Kratoning Swarga, kinanthia pangdonga, mrih luwar saking kwasaning dosa, wah gesangnya sembada.....Refr: Liturgos : "Pasamuwan kinasih, pangibadah minggu punika sampun purna, sumangga kita tansah jagi kasarasan kita tuwin sinten kemawon ing sakiwa tengen kita kanthi setya netepi protokol kesehatan wonten ing gesang padintenan. Gusti mberkahi. Sugeng dinten Minggu." 4